Vladimīrs Veiss (1964)

Vladimīrs Veiss (; dzimis  Bratislavā) ir slovāku futbola treneris un bijušais futbolists. Spēlējis Čehoslovākijas, vēlāk arī Slovākijas futbola izlasē. No 2016. līdz 2020. gadam bija Gruzijas izlases galvenais treneris. No 2021. gada ir Slovākijas Superlīgas kluba Slovan Bratislava galvenais treneris, tā jau ir otrā reize komandas trenera amatā.https://www.skslovan.com/8722

 Futbolista karjera 
Karjeras laikā spēlējis vairākos Čehijas un Slovākijas klubos.  pret Bulgāriju aizvadījis pirmo spēli Čehoslovākijas izlasē. Izlases sastāvā piedalījies 1990. gada FIFA Pasaules kausa finālturnīrā. Čehoslovākijas izlases rindās nospēlējis 19 spēles un guvis vienus vārtus. Vēlāk bijis Slovākijas futbola izlases dalībnieks. Slovākijas izlases rindās aizvadījis 12 spēles un guvis vienus vārtus. Karjeru izlasē noslēdza 1995. gada jūnijā, pēdējo spēli aizvadot pret Poliju. 

 Trenera karjera 
Trenera karjeru sāka Slovākijas klubā Artmedia Petržalka. 2005. gadā aizveda komandu līdz Slovākijas čempionu titulam. 2005.—2006. gada sezonā iekļuva UEFA Čempionu līgas grupu turnīrā. No 2006. līdz 2007. gadam vadīja Krievijas klubu Maskavas apgabala "Saturn". 2007. gadā atgriezās Artmedia Petržalka un 2008. gadā vēlreiz uzvarēja Slovākijas Superlīgā.

2008. gada maijā kļuva par Slovākijas futbola izlases galveno treneri. Veisa vadībā izlase kvalificējās 2010. gada FIFA Pasaules kausam, pirmo reizi iekļūstot kādā no nozīmīgāko sacensību finālturnīriem. Tajā aizkļuva līdz astotdaļfinālam. 2012. gada janvārī, kad izlase nespēja kvalificēties 2012. gada Eiropas čempionātam, amatu atstāja.

No 2012. līdz 2015. gadam strādāja Kazahstānas klubā Kairat. 2016. gada martā kļuva par Gruzijas izlases galveno treneri. Gruzija iekļuva 2020. gada Eiropas čempionāta futbolā kvalifikācijas izslēgšanas spēļu finālā, bet tajā piekāpās Ziemeļmaķedonijai un nespēja kvalificēties finālturnīram. Drīz pēc tam Veiss amatu atstāja.

 Privātā dzīve 
Viņa tēvs, arī Vladimīrs Veiss, bijis futbolists un Čehoslovākijas izlases spēlētājs, 1964. gada vasaras olimpisko spēļu sudraba medaļnieks. Arī dēls Vladimīrs ir profesionāls futbolists, Slovākijas izlases dalībnieks.

 Atsauces 

 Ārējās saites 

Kategorija:1964. gadā dzimušie
Kategorija:Bratislavā dzimušie
Kategorija:Čehoslovākijas futbolisti
Kategorija:Slovākijas futbolisti
Kategorija:Čehoslovākijas izlases futbolisti
Kategorija:Slovākijas izlases futbolisti
Kategorija:1990. gada FIFA Pasaules kausa spēlētāji
Kategorija:Slovākijas futbola treneri
Kategorija:Slovākijas futbola izlases treneri
Kategorija:2010. gada FIFA Pasaules kausa treneri
Kategorija:Gruzijas futbola izlases treneri
Kategorija:Prāgas "Sparta" spēlētāji